laion/Wikipedia-Exotic huggingface dataset:
לאונרד מילר

לאונרד מילר (באנגלית: Leonard Miller; נולד ב-26 בנובמבר 2003) הוא כדורסלן קנדי המשחק בעמדת הסמול פורוורד בקבוצת מינסוטה טימברוולבס. מילר נולד בסקארבורו, קנדה, ובצעירותו שיחק כדורסל, כדורעף וגולף. לאחר שהחל לשחק כדורסל בתיכון מקומי, הוא עבר לתיכונים ביוטה ובפלורידה, אך הפסיד כמה חודשי משחק בעקבות שבר בשורש כף היד, שדרש ניתוח, ושב לקנדה. כאשר סיים את התיכון, השתתף מילר בנייקי הופ סאמיט, הציג מועמדות לדראפט 2022 ב-NBA ולבסוף משך אותה וב-7 בספטמבר 2022 הצטרף לג'י ליג איגנייט, מליגת הפיתוח של ה-NBA. בעונת 2022/2023 העמיד ממוצעים של 16.9 נקודות, 10.1 ריבאונדים ו-1.7 אסיסטים ב-30.6 דקות למשחק. ב-22 באפריל 2023 הכריז כי יתמודד בדראפט 2023 ב-NBA. ב-23 ביוני 2023 הוא נבחר במקום ה-33 בדראפט על ידי הסן אנטוניו ספרס והועבר לטימברוולבס באופן מיידי. ב-7 ביולי באותה שנה הוא ערך את משחקו הראשון בליגת הקיץ של ה-NBA וסיים עם שורה סטטיסטית של 16 נקודות, 11 כדורים חוזרים, 2 אסיסטים, 2 חטיפות וחסימה. לאונרד מילר, ברשת החברתית אקס (טוויטר) לאונרד מילר, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Leonard Miller Q&A, Pro Insight, ‏2021-11-23 (באנגלית) Elias Sbiet, National Jr. Circuit Championships Recap – Thornlea crowned as 2019 Champions, North Pole Hoops, ‏2019-03-06 (ב־Canadian English) How Scarborough’s Leonard Miller became this year’s most intriguing NBA draft prospect, thestar.com, ‏2022-05-27 (באנגלית) Leonard Miller is suddenly the most intriguing NBA draft prospect, but it's what he does next that matters most, For The Win, ‏2022-05-06 (באנגלית אמריקאית) Leonard Miller among top participants at Nike Hoop Summit, On3, ‏2022-04-07 (באנגלית) Leonard Miller, uncommitted prospect in 2022 class, declares for NBA Draft, 247Sports (באנגלית) Brett Siegel, Potential First-Round Pick Leonard Miller To Skip College, Play Professionally, Fastbreak on FanNation, ‏2022-05-31 (באנגלית) https://facebook.com/TheRookieWire, Mojave King, Leonard Miller officially sign contracts with G League Ignite, The Rookie Wire, ‏2022-09-07 (באנגלית אמריקאית) Leonard Miller declares for NBA Draft, 247Sports (באנגלית)
פליפה סנטוס

פליפה סילבה קוראה דוס סנטוס (בפורטוגזית: Felipe Silva Correa dos Santos; נולד ב-3 בינואר 1997 בסאו פאולו שבברזיל) הוא כדורגלן ברזילאי המשחק בעמדת קשר הכנף בקבוצת הפועל חיפה מליגת העל. סנטוס גדל במחלקת הנוער של פלמיירס, והחל את הקריירה המקצוענית שלו בקבוצת פאוליסטה הברזילאית. בהמשך שיחק סנטוס בקבוצות אנקראן ומריבור מליגת העל הסלובנית. ב-1 ביולי 2021 חתם סנטוס בשמאחי מליגת העל האזרית. הוא ערך 21 הופעות ליגה במדי המועדון, בהן הבקיע ששה שערים. ב-1 ביולי 2022 חתם בגבאלה מליגת העל האזרית. ב-2023 חתם בהפועל חיפה, במלחמת חרבות ברזל נסע לעזור לחיילי צבא הגנה לישראל בחזית הדרומית עם רצועת עזה. פליפה סנטוס, ברשת החברתית אינסטגרם פליפה סנטוס, באתר ההתאחדות לכדורגל בישראל פליפה סנטוס, באתר Transfermarkt פליפה סנטוס, באתר Soccerway פליפה סנטוס, באתר WorldFootball.net פליפה סנטוס, באתר FootballDatabase.eu
אפרים בוריסוביץ' לויטר

אפרים בוריסוביץ' לויטר (במקור: ברוכוביץ', ברוסית: Лойтер, Эфраим Борисович, באוקראינית: Лойтер Ефраїм Борисович;‏ 3 בדצמבר 1889, ברדיצ'ב – 10 בדצמבר 1963, מוסקבה) היה במאי יהודי, פדגוג ושחקן תיאטרון. מאז שנת 1910 בלט לויטר בכתיבת ביקורת להופעות תיאטרון. ב-1912 הוא פרסם ביידיש אוסף מאמרים ואגדות פרי עטו על ההשתתפות של היהודים במלחמת צרפת-רוסיה ב-1812 ועל התרומה של השתתפות זו של היהודים להתנהלות המלחמה. ב-1919 לויטר פתח בקייב סטודיו ל"תיאטרון יהודי". עם הזמן ארגון "הקולטור-ליגע" לקח על עצמו את ניהול המקום. ב-1921 עבר ללמוד במוסקבה. במהלך לימודיו במוסקבה ב-1922 העלה מחזות סאטיריים שונים המבוססים על מחזותיהם של סופרים אירופאים. בתחילת שנת 1924 סיים את לימודיו, אך לא חזר לקייב. אפרים עבר להתגורר בבאקו, ושם ארגן את הסטודיו הלאומי היהודי. לאחר הטחת ביקורת נוקבת באמנותו בבאקו לויטר חזר למוסקבה והתקבל לאקדמיה הרוסית לאמנויות התיאטרון. ב-1935 זכה למשרה של ראש התיאטרון היהודי של אודסה. בשנים 1941–1945 הוא ברח מהכיבוש הרומני מאודסה שוב למוסקבה. לאחר מלחמת העולם השנייה עבד בתיאטראות רוסיים ואוקראינים שונים. "Лойтер Ефраїм Борисович". Енциклопедія Сучасної України.{{cite web}}: תחזוקה - ציטוט: url-status (link) "Драматична студія Культур-ліги. Створення єврейського театру нової доби". Еврейский Мир Украины.
סרט בסנטר

סרט בסנטר הוא סרט תיעודי ישראלי של הבמאים קובי פרג' ומוריס בן מיור אודות הקניון הראשון בישראל דיזנגוף סנטר. הקרנת הבכורה של הסרט התקיימה בפסטיבל דוקאביב בשנת 2023, והסרט השתתף במסגרת התחרות הישראלית. הסרט הוצג בקולנוע לב ושודר בערוץ HOT8. הסרט מספר בשני מישורים את סיפורו של דיזנגוף סנטר, מרכז הקניות שנבנה בידי אריה ואברהם פילץ ונחנך בשנת 1977. באמצעות חומרים ארכיונים לצד תיעוד של המקום בשנים האחרונות, מוצג סיפורו המורכב של מקום שנמצא בלב תל אביב, אך גם בליבה של ההוויה הישראלית. הסרט מספק התבוננות היסטורית, ארכיטקטונית, חברתית ולאומית על מקום שהוא לכאורה מבנה, אך למעשה משקף את החברה הישראלית על גווניה השונים. בין המרואיינים בסרט נמנו תמר ברגר, עליזה טולדו, ילדי סנטר, אסף אמדורסקי ומיכה פרידמן. הפקה: סטודיו בן-מיור & פרג' בימוי: קובי פרג', מוריס בן מיור תסריט: שאולי מלמד, מוריס בן מיור, קובי פרג' עריכה: מוריס בן מיור, שאולי מלמד מפיקה אחראית: לירון עמיר צילום: רועי פרג', אוריאל סיני, הלל בן-זאב פרלוב, אבנר מאייר, יפים גרבוי, אלעד דבי, אבנר שחף, דרור לבנדיגר, תמנון אר-טארופראיון מוזיקה מקורית: יונתן בר גיורא אנימציה ואפקטים חזותיים: גיגי אופיר עיצוב פסקול ומיקס אביב אלדמע, אולפני דיבי מקליט: עמית אלה, עמוס ציפורי, ניר אלון תחקיר: קובי פרג', מוריס בן מיור, שאולי מלמד, לירון עמיר גופים תומכים: ערוץ 8, קרן יהושע רבינוביץ לאמנויות תל אביב, קרן כדר לתרבות אמנות ומדע אתר האינטרנט הרשמי של סרט בסנטר "סרט בסנטר", במסד הנתונים הקולנועיים IMDb (באנגלית) "סרט בסנטר", באתר אידיבי טיימאאוט, יעל שוב – 4 כוכבים. "הדוקומנטרי על הדיזנגוף סנטר מבולגן ומהנה בדיוק כמו הסנטר עצמו" רשת 13 לירן יושיע - 4 כוכבים. "צפיית חובה לחובבים של הסנטר - וגם לאלה שלא" אידיבי, גיא אורבניאק – 4 כוכבים. "'סרט בסנטר' יפתיע גם את מי שחשב שיודע הכל על המקום" הבמה, נחום מוכיח – 4 כוכבים. "עבור כל תל אביבי, וגם כאלה שלא, זהו מסמך תיעודי שחובה לצפות בו"
המתים המהלכים: עיר המתים

המתים המהלכים: עיר המתים (באנגלית: The Walking Dead: Dead City) היא סדרת אימה אמריקאית פוסט-אפוקליפטית של אלי ז'ורנה עבור AMC, המבוססת על דמויותיהם של מגי רי וניגן סמית' מהסדרה "המתים המהלכים". זוהי סדרת הספין-אוף הרביעית בעולם "המתים המהלכים", והראשונה מביניהן שעלילתה מתרחשת אחרי סיומה של הסדרה המקורית. לורן כהן וג'פרי דין מורגן חוזרים לגלם את הדמויות של מגי וניגן שאותם גילמו בסדרת הטלוויזיה המקורית, ולצידם משחקים בתפקידים הראשיים גאיוס צ'ארלס, זליקו איבנק ומהינה נפוליאון. העבודה על הסדרה החלה במרץ 2022 והייתה אמורה להיקרא "המתים המהלכים: אי המתים". על השם הסופי שלה הוחלט באוגוסט אותה שנה, והיא צולמה בניו יורק בין יולי לאוקטובר 2022. הפרק הראשון מתוך שישה שודר ב-18 ביוני 2023. הסדרה עוקבת אחר מגי וניגן במסעם למנהטן הפוסט-אפוקליפטית שמנותקת משאר ארצות הברית, בחיפוש אחר בנה החטוף של מגי, הרשל. בעיר ההרוסה שוררת אנרכיה, ותושביה והמתים מתמודדים עם סכנות ואיומים. לורן כהן (מגי רי): אלמנתו של גלן והמנהיגה לשעבר של מחנה השורדים "ראש הגבעה". ג'פרי דין מורגן (ניגן סמית'): המנהיג לשעבר של המושיעים. גאיוס צ'ארלס (פרלי ארמסטרונג): איש משפחה מסור. ז'ליקו איבנק ("הקרואטי") מהינה נפוליאון (ג'יני) ג'ונתן היגינבוטהם (טומאסו) טריי סנטיאגו-הדסון (ג'אנו) צ'רלי סוליס ("הברמן") מייקל אנתוני (לותר) אלכס בורלו, דייוויד צ'ן, רנדי גונזלס, אלכס הוין, איישה קנדריק, קארינה אורטיז, קיילב ריס פול, אלינור רייסה וג'ון וו לוהקו גם הם לתפקידים נוספים. את בנה של מגי, הרשל רי, יגלם לוגן קים, במקומו של קין מייקל ספילר, שגילם את הדמות בסדרה המקורית. "המתים המהלכים: עיר המתים", במסד הנתונים הקולנועיים IMDb (באנגלית) "המתים המהלכים: עיר המתים", באתר Rotten Tomatoes (באנגלית) "המתים המהלכים: עיר המתים", באתר Metacritic (באנגלית) "המתים המהלכים: עיר המתים", במסד הנתונים הקולנועיים KinoPoisk (ברוסית) “המתים המהלכים” מכריזה על ספין אוף נוסף לצמד פופולרי במיוחד, באתר www.gadgety.co.il, ‏2022-03-08 Nellie Andreeva, ‘Isle Of The Dead’: Gaius Charles Joins Lauren Cohan & Jeffrey Dean Morgan In ‘The Walking Dead’ Spinoff, Deadline, ‏2022-04-28 (באנגלית אמריקאית) Isle of the Dead Announces New Cast Members, TV Shows (באנגלית) Charlie Mason, The Walking Dead: Dead City Sets Spring Premiere — Plus, See Maggie and Negan Prowl NYC’s Mean Streets, TVLine, ‏2022-10-08 (באנגלית אמריקאית) Jessica Sager, Watch the Trailer for the New 'Walking Dead' Spinoff 'Dead City', Parade: Entertainment, Recipes, Health, Life, Holidays, ‏2023-05-12 (באנגלית) The Walking Dead: Dead City Recasts Maggie and Glenn's Son, TV Shows (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
אדריכלות נוף

אדריכלות נוף (נקראה בתחילה: אדריכלות גנים) היא תחום בעיצוב העוסק בתכנון של מרחבי החוץ, ציבוריים או פרטיים, החל מחצרות בתים ועד כיכרות עירוניות, גינות, פארקים, רחובות, טיילות, שמורות טבע, גנים לאומיים וכלל השטחים פתוחים. ברוב המקרים אדריכלות הנוף קשורה בד בבד באדריכלות של מבנים ובתכנון ובעיצוב העירוני – תחומים אדריכליים משיקים. אדריכלות הנוף עוסקת בצורות שונות ומגוונות של שטחים פתוחים ובדרכים שונות של תכנון היחס שבין המבנים לקרקע ולנוף ובין האדם לטבע או לסביבתו העירונית. אדריכלות הנוף התפתחה כבר במסופוטמיה, כאשר תכננו ובנו גנים בתוך מרקמים עירוניים, הקמתם של הגנים העתיקים אשר נבנו בבבל ובערים אחרות במסופוטמיה היו ניסיון ליצור "גן עדן עלי אדמות" בתכנונו של האדם. גם היוונים הקדמונים עסקו בתכנון של גנים וכן גם בתכנון של חללים ציבוריים שונים, דוגמה לכיכר עירונית מתוכננת היא האגורה. בתקופת הרנסאנס הרבו לשלב את האדריכלות עם הטבע – ארמונות ובתי פאר רבים שנבנו באיטליה ובצרפת שולבו עם גנים על פי הטופוגרפיה טבעית, לעיתים עם אגמים טבעיים, או אף מלאכותיים, שהשתקף את המבנה במימיהם. עיצוב הגנים הפך בצרפת של המאה ה־17 לאמנות של ממש. גני ורסאיי הם דוגמה מופתית לעיצוב של גן צרפתי בו התכנון הוא לפי קווים ישרים ומדויקים, הצמחים שתולים בשורות מסודרת ונקיות, וגם הגיזום הצמחייה נעשה על פי צורות גאומטריות ברורות. אדריכל הנוף אשר תכנן והקים את גני ורסאי זכה לכינוי לה־נוטרה (ה־"שלנו"). באנגליה התפתח מאוחר יותר "הגן האנגלי" – כשבניגוד לגן הצרפתי אשר ניסה להשליט את הסדר האנושי על הטבע – שאף התכנון הנופי באנגליה ליצור "טבע מתוכנן", שייראה טבעי באופן המיטבי. במהלך המאה ה־19 הוקמו באנגליה גנים רבים לפי תכנון מדויק של נוף אשר אמור להעניק תחושה של נוף ארכאי ורומנטי. במקביל להתפתחות אדריכלות הנוף במערב, התפתחה תרבות מפותחת של עיצוב גינות ביפן. עיצוב הגן היפני התפתח במהלך ההיסטוריה הארוכה של יפן יחד עם האמנות והאדריכלות היפנית והוא נובע בעיקרו מתפישות אסתטיות יפניות ומתפישות דתיות שונות. גן הזן הוא טיפוס של גן יפני המשמש את נזירי הזן בלבד ותכנונו הנופי מבוסס על אורח חיים מאוד ייחודי. החל מסוף המאה ה־20 התרחב מקצוע אדריכלות הנוף לתחומים נוספים כמו תכנון השטחים פרטיים פתוחים שמסביב למבנים, עיצוב חללים ציבוריים פתוחים ועיצוב של גנים ופארקים על כל סוגיהם. העוסק באדריכלות נוף נקרא אדריכל נוף (התואר האקדמי נקרא גם B.L.A) ומשך הלימודים הוא ארבע שנים. בריכת נוי ובריכת השתקפות מפל מים מלאכותי סגנונות גנים: גן מוסלמי גן איטלקי גן צרפתי גן אנגלי גן יפני גן פרסי מרי ריינולדס, The Garden Awakening : Designs to Nurture Our Land and Ourselves, Green Books Press, 2016 ISBN 9780857843135 אסתר זנדברג, דווקא האנשים שיודעים הכי טוב לא נשמעו בשריפות, באתר הארץ, 14 בדצמבר 2016 טלי חרותי-סובר, "מכבדים נשים בתחום אדריכלות הנוף כשהן מפסיקות לדבר על 'יפה'", באתר TheMarker‏, 25 באוקטובר 2018 מיכאל יעקובסון: סקירת ספרות אדריכלות נוף בישראל, באתר 'חלון אחורי', 27 במרץ 2020. אדריכלות נוף, באתר אנציקלופדיה בריטניקה (באנגלית) גננות נוף, דף שער בספרייה הלאומית לכבוד האביב: גנים יפים ברחבי העולם, באתר כלכליסט, 21 במרץ 2013. מה זה אדריכלות נוף?, באתר ‏מאקו‏, 3 ביוני 2021 מיכאל יעקובסון, לימודי אדריכלות נוף: הביקוש למקצוע רק עולה - והשכר משתפר, באתר Xnet‏, 9 בפברואר 2020.
מייק יוזף

מייק יוזף (בגרמנית: Mike Josef; נולד ב-25 בינואר 1983 בקמישלי, סוריה, שם לידתו יוסוף) הוא פוליטיקאי גרמני מהמפלגה הסוציאל-דמוקרטית של גרמניה (SPD) ומאז 11 במאי 2023 – ראש עיריית פרנקפורט. ב-26 במרץ 2023 זכה בבחירות לראשות עיריית פרנקפורט עם 92,371 קולות, שהיו 51.7% מקולות הבוחרים, נגד מועמד המפלגה הנוצרית-דמוקרטית הגרמנית (CDU) אובה בקר. יוזף הוא נצר למשפחה ארמית מסוריה. כשהיה בן 4 התיישבה משפחתו בגרמניה בה קיבלה מעמד של פליטים על רקע מדיני. לתקופה קצרה התיישבה משפחתו בקראוכנוויס (Krauchenwies) ולאחר מכן ברובע ויבלינגן (Wiblingen) שבעיר אולם. יוזף שיחק כדורגל בקבוצת הנוער של אגודת הספורט של אולם SSV Ulm 1846 (גר'). לאחר מכן היה מאמן של קבוצת TV Wiblingen. באולם נולדו שתי אחיותיו. הוא למד בבית ספר יסודי ותיכוני ועבר בחינות כניסה למכללה טכנית בנוי-אולם. שם שירת שירות אזרחי בצלב האדום הגרמני בשנים 2002–2003. משנת 2003 עד 2004 למד עבודה סוציאלית באוניברסיטת פרנקפורט למדעים שימושיים (Frankfurt University of Applied Sciences) (גר') וסיים עם תואר בתחום. עד 2010 למד מדע המדינה, היסטוריה ומשפטים באוניברסיטת גתה בפרנקפורט וקיבל תואר במדעי המדינה. לאחר לימודיו היה חבר בוועדת הסטודנטים (AStA) (אנ') באוניברסיטת פרנקפורט, חבר מועצת המנהלים של הוועדה ונציג הסטודנטים במשרד לאיכות הסביבה בגרמניה. ב-2007 היה נציג הסטודנטים בתביעה נגד קביעת שכר לימוד בהסן כחלק מפעילותה של "יוסו", קבוצת הסטודנטים הסוציאל-דמוקרטית בהסן, Juso-Hochschulgruppen (אנ'). בין 2008 ו-2010 היה דובר קבוצת יוסו בפרנקפורט. עוד היה חבר בארגון חינוך ומדע (GEW), ובארגון לרווחת עובדים (AWO). מ-2011 עד 2016 עבד יוזף כמזכיר "פדרציית ארגון העובדים הגרמני" (German Trade Union Confederation) (אנ'). בנוסף היה חבר מועצת העיר פרנקפורט אם מיין משנת 2011 ויושב ראש נפה מטעם SPD בפרנקפורט אם מיין משנת 2013. לאחר מכן היה יושב ראש סיעת SPD וחבר מועצת העיר בפרנקפורט. בשנת 2016 נבחר ליועץ המשפטי של העיר, במשרה מלאה. הוא ניהל את מחלקת הבינוי ועסק בתכנון בינוי לשיכון ולספורט עד בחירתו לראשות העירייה במאי 2023. לאחר שבוטלה בחירתו של פטר פלדמן ב-6 בנובמבר 2022, העמיד עצמו יוזף כמועמד לבחירה מטעם ה-SPD בבחירות לראשות עיריית פרנקפורט ב-2023. במערכת הבחירות, יוזף קרא להשקעות גבוהות יותר בבתי ספר ובדיור וכן לקרן סיוע לאנרגיה כדי להקל על מי שנפגע מהתייקרות עלויות האנרגיה, קרן שתמומן על ידי הכנסה ממסי מסחר. הוא טען למען פעולה נוקשה נגד סוחרי סמים, כולל הוספת שוטרים ברחוב, אזור איסור נשק ומעקב וידאו שיבטיח יותר ביטחון פנימי. יוזף ביקש לפעול נגד "טינוף המרחב הציבורי", כולל החמרת הענישה. ב-26 במרס 2023 נבחר יוזף בסיבוב השני. הוא ניצח את מועמד ה-CDU אובה בקר (Uwe Becker). שיעור ההצבעה היה 34%. בסיבוב הראשון הוביל בקר עם 34% לעומת 24% ליוזף. בסיבוב השני תמכו ביוזף מפלגות שמאל, הירוקים והמפלגה התומכת באיחוד האירופי, Volt Europa (אנ'), והוא נבחר לתפקיד ראש עיריית פרנקפורט. יוזף נשוי לאישה שהוריה הגיעו מיוון ולהם שני ילדים. הוא אוונגליקני-פרוטסטנטי בדתו. מדיה וקבצים בנושא מייק יוזף בוויקישיתוף מקור להגיית שמו של יוזף מייק יוזף, ברשת החברתית אינסטגרם Thomas Remlein: Der Liebling der Partei muss liefern. In: fnp.de. 15. November 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייק יוזף".
נמל שאנגחאי

נמל שאנגחאי (בסינית: 上海港; בפין-יין: Shànghǎi Gǎng; בוו: Zånhae Kån) הוא נמל הממוקם בשאנגחאי, הרפובליקה העממית של סין. מאז 2003, על הנמל אחראית קבוצת הנמל הבין-לאומית של שנחאי. בעבר, החברות Shanghai Port Container Co. ו-Waigaoqiao Bonded Zone Port Co. היו אחראיות על הנמל. נמל זה נחשב לנמל המכולות העמוס ביותר בעולם, אחרי שעקף את נמל סינגפור ב-2010. באותה שנה, נמל שאנגחאי טיפל בכ-29.05 מיליון מכולות, כאשר נמל סינגפור טיפל בחצי מיליון מכולות פחות. נכון ל-2022, נמל שאנגחאי טיפל בכ-47,303 מיליון מכולות. מדיה וקבצים בנושא נמל שאנגחאי בוויקישיתוף אתר האינטרנט הרשמי של נמל שאנגחאי "About SIPG". Shanghai International Port (Group) Co., Ltd. אורכב מ-המקור ב-2010-01-13. נבדק ב-2010-03-20. Cullinane, Kevin; Teng, Yahui; Wang, Teng-Fei (2005-10-01). "Port competition between Shanghai and Ningbo". Maritime Policy & Management. 32 (4): 331–346. doi:10.1080/03088830500300438. ISSN 0308-8839. "Shanghai overtakes S'pore as world's busiest port". Straits Times. 8 בינואר 2011. אורכב מ-המקור ב-2011-08-15. נבדק ב-2011-09-14. {{cite news}}: (עזרה) "Statistics". www.iaphworldports.org. אורכב מ-המקור ב-2015-10-04. נבדק ב-2015-10-03. "Safety4Sea". Safety4sea. IHS. נבדק ב-29 במאי 2020. {{cite news}}: (עזרה)
ז'יגמונד קולוז'ווארי

ז'יגמונד קולוז'ווארי (במקיר גרין, בהונגרית: Kolozsvári Zsigmond; בצרפתית: Sigismond Kolos-Vary;‏ (חואדין באימפריה האוסטרו-הונגרית, 19 במאי 1899 – שווייץ, לה שו-דה-פון, 23 ביוני 1983) היה צייר יהודי-הונגרי-צרפתי, מעצב גרפי, פסל, חבר באסכולת פריז. ז'יגמונד גרין נולד במשפחה יהודית כבנם של הסוחר לאיוש (גרין) קולוז'ווארי ושל פרנציסקה פרקש (1872–1905). הוא איבד את אמו בגיל צעיר, ואביו התחתן בשנית. בין השנים 1918–1925 הוא סיים את לימודיו באקדמיה ההונגרית לאמנויות שימושיות בבודפשט (שמה היום (אוניברסיטת מוהולי-נאג' לאמנות ועיצוב). בעת סיורו באיטליה, הוא הושפע מצייר הרנסאנס פאולו אוצ'לו. ב-1926 ביקר בשווייץ ובספרד, אך התיישב בפריז והצטרף לאמנים של אסכולת פריז. ב-1936 הצטרף לאולפן Ateliers 17 בראשות סטנלי הייטר (אנ'). ב-1940 רצה להצטרף לתנועת ההתנגדות הצרפתית עם אשתו. הם ניסו להיכנס לצרפת עם מסמכים מזויפים, אך נעצרו בקו הגבול הזמני וכ"יהודים זרים" נשלחו למחנה המעצר גירס. הם שוחררו ב-1943 ואז מצאו מקלט בשווייץ, שם נאלצו לבלות שמונה חודשים במחנה מאסר. בסתיו 1945 חזר לצרפת עם אשתו וחברתו הרקדנית הצעירה, אותה הכיר בשווייץ. שלוש שנים לאחר מכן, הוא התחתן עם חברתו, איתה נולד לו בן בשם פרנסואה. קולוז'ווארי קיבל אזרחות צרפתית ב-1955. מעל הכל, האמנות הציור שלו משמעותית. אחרי הדימויים האקספרסיוניסטיים הראשוניים הגיע עידן סוריאליסטי של כעשור. מאוחר יותר הופיעו בתמונותיו נופים שתוארו כשילוב של צורות גאומטריות חוזרות, הוא צייר תמונות מופשטות בין 1950 לבין 1954, ובתקופת הציור האחרונה שלו שחלה מ-1971 עסק בעיקר בקומפוזיציות ליריות. רעייתו הייתה ארנקה וואהל, לה נישא ב-16 במרץ 1925 בבודפשט. גיסתו ולריה ואל היא צורפת. Musée de Lille, M. d'Arsquo Art Moderne de la Ville de Paris, M. d'Arsquo Alger, La Chaux de Fonds (CH), Milwaukee (USA) ירושלים המוזיאון לאמנויות יפות, בודפשט מוזיאון יאנוס פאנוניוס, פץ'. פריז משנת 1928 1943, 1945 – ז'נבה 1959 - ניו יורק, ברלין המערבית 1969 - אוסלו 1962, 1966, 1970 - רוטרדם 1972 - היכל האמנות (בודפשט) (עם פייר סקיי) 1973 - ליסבון 1983 - Hommage à Kolos-Vary, Boulogne-Billancourt. 1947 - בית הספר האירופי - תערוכה פרנקו-הונגרית, Salon d'Arsquo – Automne, Salon de Mai, Salon de Comparaison (פריז) 1961 - אקול דה פריז, יפן 1970 - הונגרים פריזאים, G. e Zunini 1982 - הומאז' למולדת. תערוכה של אמנים הונגרים החיים מחוץ להונגריה, היכל האמנות, בודפשט. Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) Művészeti lexikon I–IV. Főszerk. Zádor Anna, Genthon István. 3. kiad. Budapest: Akadémiai. 1981–1983. (לקסיקון האמנויות) אסכולת פריז "Kolozsvári Lajosné halotti bejegyzése a Budapest VIII. kerületi polgári halotti akv. 3925/1905. folyószáma alatt". נבדק ב-2020-12-28. "Kolozsvári Andor házasságkötési bejegyzése". נבדק ב-2020-12-28. "Sigismond Kolos-Vari: Künstler im Lager Gurs 1941 - 1943" (PDF) (בגרמנית). נבדק ב-2020-12-28. "Házasságkötési bejegyzése a Budapest VI. kerületi polgári házassági akv. 347/1925. folyószáma alatt". נבדק ב-2020-12-28.
גוש נצרת

גוש נצרת (או: מטרופולין נצרת) הוא אגד ערים בצפון ישראל שבמרכזו העיר נצרת. הגוש הוא המטרופולין היחיד במדינת ישראל שיש בו רוב ערבי. קיימות מספר הגדרות לשטחו של גוש נצרת: נצרת, והעיר והמועצות המקומיות הגובלות בה, והן: העיר נוף הגליל, והמועצות ריינה ויפיע (שטח: כ-36 קמ"ר) הגדרה מרחיבה יותר, והנפוצה יותר, הכוללת גם מועצות מקומיות נוספות שקשורות ברצף עירוני לנצרת, ומוסיפה לגוש את כפר כנא ומשהד בצפון, עד כביש 77 (שטח: כ-46 קמ"ר). נהוג להוסיף אף את עין מאהל במזרח, הממוקמת על הרי נצרת ואת אכסאל בדרום, למרות מיקומה כ-150 מטר מתחת לשאר הגוש (שטח: כ-59 קמ"ר). ההגדרה הרחבה ביותר של הגוש כוללת בו גם את העיר מגדל העמק ואת היישובים הקרובים עליה עד כביש 73, את המועצה המקומית עילוט ואת הקיבוץ כפר החורש במערב ואת כלל הרי נצרת, את דבורייה, שבלי והר תבור במזרח (שטח: כ-95 קמ"ר). בשיח הישראלי ההגדרה המקובלת לגוש היא ההגדרה השנייה, בתוספת עילוט. ניתן לחלק את שטח גוש נצרת לארבע טבעות. בהיעדר הגדרה מוסכמת ובהתחשב באופי המורכב של הקשרים בין קצות המטרופולין למרכזה, ייתכנו וריאציות בהגדרת הגבולות שבין המעגלים. להלן מוצגות הערים בכל אחת מהטבעות: הגרעין – נצרת הטבעת הפנימית: העיר: נוף הגליל המועצה המקומית: ריינה הטבעת התיכונה: המועצות המקומיות: כפר כנא, משהד, עין מאהל, אכסאל הטבעת החיצונית: העיר: מגדל העמק המועצות המקומיות: גניגר, יפעת, עילוט, כפר החורש, דבורייה, שבלי בסה"כ מונה המטרופולין 14 יישובים. גוש נצרת נמצא בגליל התחתון, בקצה הצפוני של כביש 60 והמזרחי של כביש 79, כ-6 קילומטר צפונית לעפולה, כ-25 קילומטר מחיפה, מעט מזרחית מאמצע הדרך בין הירדן לים. גוש נצרת נמצא ברום של 160–550 מטר מעל לפני הים, כאשר רובו (וחלקו המרכזי) נמצא בין 300 מטר ל-500 מטר מעל לפני הים. במזרח הגוש שוכן רכס הרי נצרת, וקצהו הדרומי נמצא בעמק יזרעאל. בקצה הדרום מזרחי של הגוש, בהגדרתו הרחבה, ניתן למצוא את הר תבור. נתוני האוכלוסייה בגוש נצרת לשנת 2021: האוכלוסייה היהודית מהווה כ-22.6% מכלל אוכלוסיית הגוש. בגוש נצרת אין רכבת כבדה, אך הגוש יתחבר בעתיד למרכז הארץ באמצעות רכבת קלה חיפה-נצרת שתוקם בין חיפה לנצרת ותעבור בחלק מיישובי הגוש. הרכבת צפויה להיפתח בשנת 2028. צירי התחבורה המרכזיים בגוש הם: כביש 60, היוצא מנצרת ומגיע עד באר שבע בדרום הארץ. כביש 79, העובר בין ריינה שבטבעת הפנימית לצפון הקריות. כביש 77, המסמן את הקצה הצפוני של הגוש, ומוביל ממנו מזרחית לטבריה ומערבית לקריית טבעון, יוקנעם וכביש 6. כביש 75, שעובר ממרכז הגוש מערבה דרך מגדל העמק ומוביל עד חיפה. כביש 73, שחלקו הקצה הדרומי של הגוש, ומחבר את מגדל העמק עם היישובים הקרובים אליו. כביש 754 מכפר כנא לנצרת, החוצה את כל האזור של הגלעין, והטבעות הפנימית והתיכונה. מטרופולינים בישראל יואב איתיאל‏, 20 תחנות לאורך כ-41 ק"מ: הרכבת הקלה מחיפה לנצרת יוצאת לדרך, באתר וואלה, 30 באוקטובר 2020
ים סיביר המזרחי

ים סיביר המזרחי (באנגלית: East Siberian Sea; ברוסית: Восто́чно-Сиби́рское мо́ре; ביקוטית: Илин Сибиирдээҕи байҕал) הוא ים שולי באוקיינוס הקרח הצפוני הממוקם צפונית לסיביר. איי סיביר החדשה נמצאים מערבית לים סיביר המזרחי. ים סיביר גובל בים לאפטב ממערב וים צ'וקצ'י ממזרח. ים סיביר המזרחי נחשב כאחד מהאזורים שהכי פחות נחקרים באזור הארקטי. האזור מאופיין באקלים קשה, מליחות ים נמוכה ומיעוט בצומח ובעלי חיים. כמו כן, עומק פני הים של ים סיביר המזרחי הוא פחות מ-50 מטר. בנוסף, האזור מאופין בזרמי ים איטיים, גאות ושפל של פחות מ-25 ס"מ, ערפל תכוף (במיוחד בקיץ), וכן שפע של שדות קרח הנמסים במלואם רק באוגוסט/ספטמבר. האזור היה מיושב למשך אלפי שנים על ידי יוקאגירים (אנ'), צ'וקצ'ים, אוונים (אנ') ואוונקים (אנ'), שעסקו בדיג, ציד וגידול איילים. מאוחר יותר, האזור יושב על ידי יקוטים (אנ') ורוסים. הפעילויות התעשייתיות המרכזיות באזור הן כרייה וניווט בנתיב הים הצפוני. הדיג המסחרי באזור אינו מפותח. עיר הנמל הגדולה ביותר שנמצאת באזור היא פבק (אנ'), העיר הצפונית ביותר ברוסיה. מדיה וקבצים בנושא ים סיביר המזרחי בוויקישיתוף ים סיביר המזרחי, באתר אנציקלופדיה בריטניקה (באנגלית) William Elliott Butler Northeast arctic passage (1978) מסת"ב 90-286-0498-7, p. 60 Forsaken in Russia's Arctic: 9 Million Stranded Workers (אורכב 04.03.2016 בארכיון Wayback Machine), New York Times, January 6, 1999 From Vancouver to Moscow Expedition (אורכב 18.07.2011 בארכיון Wayback Machine), Yakutia Today History of Pevek (אורכב 06.10.2011 בארכיון Wayback Machine), Pevek web portal (in Russian)
ינס בהרנסן

ינס בהרנסן הוא פוליטיקאי גרמני שכיהן כנשיא הסנאט וראש עיריית ברמן בין השנים 2005 ל-2015. מ-1 בנובמבר 2009 עד 31 באוקטובר 2010 הוא היה נשיא ה-בונדסראט. הוא שימש כנשיא גרמניה בפועל לאחר התפטרותו של הנשיא הורסט קלרר ב-31 במאי 2010 ועד לבחירתו של כריסטיאן וולף ב-30 ביוני 2010. בוהרנסן הוא עורך דין במקצועו ושימש כשופט בברמן בין השנים 1978–1995, אז הפך לפוליטיקאי במשרה מלאה. בוהרנסן נולד בגרופלינגן, אז מחוז פועלים של ברמן, להורים פעילים במפלגה המפלגה הסוציאל-דמוקרטית של גרמניה של גרמניה (SPD) ובאיגודי עובדים. אביו, גוסטב בוהרנסן, קומוניסט שהפך לסוציאל-דמוקרטי, היה גם פוליטיקאי של ה-SPD ושימש כיו"ר קבוצת ה-SPD בפרלמנט של ברמן בשנים 1968–1971. בהרנסן הצטרף ל-SPD ב-1967. באוניברסיטת קיל, הוא למד משפטים, וסיים את לימודיו ב-1973, וב-ב-1977 באוניברסיטת המבורג. הוא עבד כשמאי בממשל של ברמן, לאחר מכן כשופט במשך 17 שנים, לפני שנבחר לפרלמנט של ברמן. בשנת 1999 נבחר בוהרנסן לראש קבוצת ה-SPD של הפרלמנט של ברמן. ב-8 בנובמבר 2005, האספה המחוקקת של ברמן בחרה בבורנסן לראשות העיר לאחר שזכה בפריימריז הסוציאל-דמוקרטי לתפקיד שהתפנה עם התפטרותו של הנינג שרף. כראש עיר וראש הסנאט של ברמן. מדיה וקבצים בנושא ינס בהרנסן בוויקישיתוף ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
אטמן

אטמן היא מילה בסנסקריט שפירושה המילולי הוא "נשימה" וכן "עצמי". האם התכוונתם ל... אטמן (בודהיזם) – הנשמה הנצחית הקיימת בכל בעל חיים, טבעו הנצחי והבלתי ניתן לשינוי של הבודהה אטמן (הינדואיזם) – הניצוץ האלוהי (ברהמן) הקיים בכל אדם באשר הוא אדם אחר הטמאן – מנהיג קוזקי